На основу члана 56. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/2016, 113/2017, 113/2017-I-други закон и 95/2018), сходно члану 56. и 67. Статута Града Ниша („Службени лист Града Ниша“, број 88/2008, 143/2016 и 18/2019), члана 72. и 98. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016 и 117/2020),

Градско веће Града Ниша, на седници одржаној 12.04.2021. године, донело је

**Р Е Ш Е Њ Е**

**О ПРОДУЖЕЊУ СТАТУСА ВРШИОЦА ДУЖНОСТИ ЗАМЕНИКА НАЧЕЛНИКА**

**ГРАДСКЕ УПРАВЕ ЗА ДРУШТВЕНЕ ДЕЛАТНОСТИ**

**I Миљану Ћирковићу**, мастер економисти, продужава се статус вршиоца дужности заменика начелника Градске управе за друштвене делатности, најдуже још три месеца.

**II** Миљан Ћирковић, вршилац дужности заменика начелника Градске управе за друштвене делатности, који у складу са Решењем о постављењу вршиоца дужности заменика начелника Градске управе за друштвене делатности („Службени лист Града Ниша“, број 3/2021), има сва права и дужности заменика начелника, наставља са радом на положају вршиоца дужности заменика начелника Градске управе за друштвене делатности.

**III** Ово решење примењује се почев од 13.04.2021.године.

**IV** Решење објавити у „Службеном листу Града Ниша“.

**О б р а з л о ж е њ е**

Решењем Градског већа Града Ниша о постављењу вршиоца дужности заменика начелника Градске управе за друштвене делатности, број 15-5/2021-03 од 12.01.2021. године, Миљан Ћирковић, мастер економиста, постављен је за вршиоца дужности заменика начелника Градске управе за друштвене делатности, на три месеца.

Решење о постављењу вршиоца дужности заменика начелника Градске управе за друштвене делатности примењује се почев од 12.01.2021.године.

У циљу обезбеђивања неопходних услова за несметано функционисање и континуирано обављање послова из надлежности Управе, продужава се Миљану Ћирковићу статус вршиоца дужности заменика начелника Градске управе за друштвене делатности, најдуже још три месеца, почев од 13.04.2021.године.

На основу наведеног, Градско веће Града Ниша доноси Решењео продужењу статуса вршиоца дужности заменика начелника Градске управе за друштвене делатности.

**ПОУКА О ПРАВНОМ СРЕДСТВУ:** Против овог решења жалба није допуштена, али се тужбом може покренути управни спор пред Управним судом у року од 30 дана од дана пријема овог решења. Тужба се предаје непосредно или препорученом пошиљком, на адресу суда: ул. Немањина бр. 9, 11000 Београд.

**Решење доставити**: Миљану Ћирковићу, Градској управи за друштвене делатности и архиви Градског већа Града Ниша.

Број: 404-4/2021-03

У Нишу, 12.04.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**